CELEX: 22018D0865
Language: hr
Date: 2018-05-31 00:00:00
Title: Odluka br. 1/2018 Vijeća ministara AKP-a i EU-a od 31. svibnja 2018. u pogledu revizije Priloga I.c Sporazumu o partnerstvu između AKP-a i EU-a [2018/865]

13.6.2018   
            
            
               HR
            
            
               Službeni list Europske unije
            
            
               L 148/7
            
         ODLUKA br. 1/2018 VIJEĆA MINISTARA AKP-a I EU-a
   od 31. svibnja 2018.
   u pogledu revizije Priloga I.c Sporazumu o partnerstvu između AKP-a i EU-a [2018/865]
   VIJEĆE MINISTARA AKP-a I EU-a,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane (1) („Sporazum o partnerstvu između AKP-a i EU-a”), kako je zadnje izmijenjen, a posebno njegov članak 15. stavak 2., u vezi s člankom 100.,
   budući da:
   
               (1)
            
            
               U skladu s člankom 15. stavkom 2. Sporazuma o partnerstvu između AKP-a i EU-a, dužnosti Vijeća ministara uključuju donošenje odluka kojima se osigurava djelotvorna i učinkovita provedba Sporazuma.
            
         
               (2)
            
            
               U članku 100. Sporazuma o partnerstvu između AKP-a i EU-a navodi se da Vijeće ministara, na temelju preporuke Odbora AKP-a i EU-a za suradnju u financiranju razvoja, može revidirati, preispitati i/ili izmijeniti određene priloge tom Sporazumu.
            
         
               (3)
            
            
               Prilog I.c Sporazumu o partnerstvu između AKP-a i EU-a potrebno je revidirati radi preraspodjele sredstava iz instrumenata za suradnju u okviru Europskog fonda za razvoj instrumentu za suradnju unutar AKP-a i međuregionalnu suradnju. Preraspodijeljena sredstva trebaju doprinijeti financiranju inicijative Spotlight i Globalnog partnerstva za obrazovanje (GPE). Inicijativa Spotlight zajednička je inicijativa EU-a i UN-a čija je svrha spriječiti i odgovoriti na nasilje nad ženama i djevojčicama u ciljnim zemljama. Na temelju dokaza inicijativa Spotlight bit će usmjerena na posebne oblike seksualnog i rodno uvjetovanog nasilja koji prevladavaju ili su vrlo rašireni u određenim regijama te će se tako doprinijeti postizanju 5. cilja održivog razvoja o rodnoj ravnopravnosti. Glavni je cilj GPE-a aktivno poduzimanje mjera na globalnoj i nacionalnoj razini s ciljem postizanja kvalitetnog obrazovanja i učenja za sve uključivim partnerstvom, usmjerenošću na djelotvorne obrazovne sustave i financiranjem osnovnog obrazovanja. Obje su inicijative u skladu sa Sporazumom o partnerstvu između AKP-a i EU-a te s Programom održivog razvoja do 2030., kojima se promiče sveobuhvatniji pristup ljudskom razvoju. U pogledu obrazovanja, tim se pristupom omogućuje veća podrška uključivom i pravičnom kvalitetnom obrazovanju za sve i cjeloživotnom učenju (4. cilj održivog razvoja), s posebnim naglaskom na promicanje rodne ravnopravnosti (5. cilj održivog razvoja),
            
         DONIJELO JE OVU ODLUKU:
   Članak 1.
   1.   Kako bi se ispunili programski zahtjevi, financiranje u okviru Europskog razvojnog fonda preraspodjeljuje se između sredstava dodijeljenih instrumentima za suradnju navedenima u Prilogu I.c Sporazumu o partnerstvu između AKP-a i EU-a.
   2.   Iznos od 425 milijuna EUR preraspodjeljuje se iz opće pričuve za nacionalne i regionalne okvirne programe navedene u točki 2. podtočki (a) Priloga I.c u programe za suradnju unutar AKP-a i za međuregionalnu suradnju navedene u točki 2. podtočki (b) Priloga I.c kako slijedi:
   
               —
            
            
               iznos od 350 milijuna EUR dodjeljuje se inicijativi Spotlight,
            
         
               —
            
            
               iznos od 75 milijuna EUR dodjeljuje se Globalnom partnerstvu za obrazovanje.
            
         Članak 2.
   Zbog preraspodjele sredstava na temelju članka 1. točke 2. podtočaka (a) i (b) Priloga I.c, Sporazumu o partnerstvu između AKP-a i EU-a zamjenjuje se sljedećim:
   
               „(a)
            
            
               23 940 milijuna EUR za financiranje nacionalnih i regionalnih okvirnih programa. Ta će se dodijeljena sredstva koristiti za financiranje:
               
                           i.
                        
                        
                           nacionalnih okvirnih programa pojedinih država AKP-a u skladu s člancima od 1. do 5. Priloga IV. Sporazumu, koji se odnose na postupke provedbe i upravljanja;
                        
                     
                           ii.
                        
                        
                           regionalnih okvirnih programa za potporu regionalne i međuregionalne suradnje i regionalne integracije u državama AKP-a u skladu s člancima od 6. do 11. Priloga IV. Sporazumu, koji se odnose na postupke provedbe i upravljanja;
                        
                     
         
               (b)
            
            
               4 015 milijuna EUR za financiranje suradnje unutar AKP-a i međuregionalne suradnje više ili svih država AKP-a u skladu s člancima od 12. do 14. Priloga IV. Sporazumu, koji se odnose na postupke provedbe i upravljanja. Ta omotnica uključuje potporu zajedničkim institucijama i tijelima osnovanima na temelju ovog Sporazuma. Uključuje i pomoć za rashode poslovanja Tajništva AKP-a iz točaka 1. i 2. Protokola br. 1 o rashodima poslovanja zajedničkih institucija;”.
            
         Članak 3.
   Ova Odluka stupa na snagu na dan donošenja.
   
      Sastavljeno u Loméu 31. svibnja 2018.
      
         
            Za Vijeće ministara AKP-a i EU-a
         
         
            Predsjednica
         
         K. JOHNSON SMITH
      
   
   
      (1)  SL L 317, 15.12.2000., str. 3.